EkBass/fiwiki-20250220-pages-articles huggingface dataset:
Julius Taskinen

Julius Nico Nestori Taskinen (s. 20. elokuuta 1999 Eisenstadt, Itävalta) on suomalainen kestävyysurheilija. Taskisen edustama urheiluseura on Lappeenrannan Urheilu-Miehet. == Ura == Julius Taskinen aloitti pyöräilyuransa maastopyöräilyn parista kesällä 2012. Aikaisemmin Taskisen oli harrastanut aktiivisesti kilpahiihtoa ja alppihiihtoa. Vuonna 2016 Taskinen siirtyi maantiepyöräilyn pariin tultuaan valituksi alle 19-vuotiaiden Fincycling- joukkueeseen. Syksyllä 2017 hän edusti Suomea Bergenissä järjestetyissä maantiepyöräilyn MM-kilpailuissa. Kauden 2017 hyvien tulosten ja otteiden johdosta Taskinen siirtyi syksyllä 2017 edustamaan TWD-Länkeniä. Kesällä 2021 Taskinen teki lajivaihdoksen pyöräilystä juoksuun. ==Yksityiselämä== Taskinen on syntynyt Itävallan Eisenstadtissa. Hän kävi lukion Lappeenrannan Kimpisen lukiossa. Taskinen suoritti varusmiespalveluksensa Puolustusvoimien Urheilukoulussa Kaartin jääkärirykmentissä Santahaminassa 2018–2019. Taskinen aloitti vuonna 2020 opiskelemaan Jyväskylän ammattikorkeakoulun Sport Business -opinto-ohjelmassa. ==Saavutuksia== ===Juoksu=== ;2024 : Puolimaratonin SM, pronssia ;2022 :Finlandia Marathon, puolimaraton, voitto ;2021 :Paavo Nurmi Marathon, puolimaraton, 3. sija ;2020 :Vaarojen Maraton, 9. sija ;2019 :Itämeri Maraton, 2. sija ===Pyöräily=== ;2019 : Lattomeriajo, Ulvila, 10. sija : Ole Wackströmin muistoajo, 11. sija ;2018 :Maantiepyöräilyn SM-kisat, joukkueaika-ajo, hopeaa :Rosendahl GP, 6. sija :Pyöräilyn kortteliajon SM- kilpailut, 9. sija ;2017 :Maantiepyöräilyn SM-kisat, alle 19-v, henkilökohtainen aika-ajo, kultaa :Maantiepyöräilyn SM-kisat, alle 19-v, maantieajo, hopeaa :Kalevan Kierros, aika-ajo, alle 23-v., hopeaa :Ole Wackströmin muistoajo, alle 23.v, hopeaa :Izegem Kermis, Belgia, 6. sija :Velm Kermis, Belgia, 12. sija :Bioracer Evoc GP, alle 19-v., voitto ;2016 :Maantiepyöräilyn SM-kisat, alle 19-v, henkilökohtainen aika-ajo, 6. sija :Seutulan kierros, 8. sija :Kalevan Kierros, aika-ajo, yleinen, 4. sija ;2015 :Peurunka XCM, alle 17-v., voitto :Maastopyöräilyn maratonmatkan (XCM) SM- kilpailut, alle 19-v., pronssia ==Lähteet== *http://firstcycling.com/rider.php?r=65972&y;=2016 *https://www.juliustaskinen.com/ *https://www.facebook.com/urheilukoulu/posts/570992646426087 ===Viitteet=== Luokka:Suomalaiset maastopyöräilijät Luokka:Suomalaiset maantiepyöräilijät Luokka:Suomalaiset kestävyysjuoksijat Luokka:Vuonna 1999 syntyneet Luokka:Elävät henkilöt
Oklahoman kuvernööri

Oklahoman kuvernööri (engl. Governor of Oklahoma) on Oklahoman osavaltion päämies. Oklahoman perustuslain mukaan hän on myös osavaltion hallituksen päämies. Hän on Oklahoman kansalliskaartin ylipäällikkö. Kuvernöörillä on myös toimeenpano- ja lainsäädäntövaltaa. Hänen tehtäviinsä kuuluu muun muassa jokavuotinen osavaltion tila -puhe. Virka perustettiin 1907, kun Oklahoma liittyi Yhdysvaltoihin 46. osavaltiona. Osavaltion 28. ja nykyinen kuvernööri on republikaanien Kevin Stitt. ==Lähteet== == Aiheesta muualla == *
Digimon Survive

Digimon Survive () on Hyden kehittämä Digimon-tuotesarjan videopeli. Pelin kehityksestä alun perin vastasi WitchCraft, mutta lukuisten pelin julkaisun lykkäntymisien takia, Bandai Namco vaihtoi kehitysstudiota Hydeen. Peli julkaistiin Japanissa 28. heinäkuuta ja maailmanlaajuisesti 29. heinäkuuta 2022. Peli on tyyliltään selviytymis-strategiaroolipeli, jossa on myös visuaallisen novellin elementtejä. Myöskin Digimoneja poikkeuksellisesti kutsutaan Kemonogameiksi (suom. Petojumalat). == Pelaaminen == Pelin tarinassa tehdään valintoja, jotka voivat johtaa eri polkuihin; nämä ovat Moral, Harmony ja Wrathful. Taistelut pelataan ruudukossa, jossa Digimonit vuorotellen liikkuvat, käyttävät esineitä, hyökkäävät tai puolustavat. == Pelin henkilöt ja heidän Digimonkumppaninsa == * Takuma Momozuka - Agumon * Aoi Shibuya - Labramon * Minoru Hinata - Falcomon * Shuuji Kayama - Lopmon * Saki Kimishima - Floramon * Ryo Tominaga - Kunemon * Kaito Shinomone - Dracumon * Miu Shinomone - Shakomon == Vastaanotto == Peli sai GameSpotin arvostelussa arvosanaksi 6/10. Kehuja se sai muun muassa tarinassa tehtävien valintojen merkityksellisistä seurauksista. Kritiikkiä peli sai liian yksinkertaisista ja helpoista taisteluista. ==Lähteet== == Aiheesta muualla == * Viralliset kotisivut * Viralliset kotisivut Luokka:PlayStation 4 -pelit Luokka:Xbox One -pelit Luokka:Nintendo Switch -pelit Luokka:Windows-pelit Luokka:Digimon Luokka:Vuoden 2022 videopelit
Jarrod Lyle

Jarrod Lyle (21. elokuuta 1981 – 8. elokuuta 2018 Australia) oli australialainen ammattilaisgolffari. Hän oli parhaimmillaan maailmanlistalla sijalla 142 ja lopetti pelaamisen vuonna 2017.Australialainen huippugolfari Jarrod Lyle, 36, menehtyi syöpään. Iltalehti 9.8.2018 Lyle sairastui leukemiaan 17-vuotiaana. ==Lähteet== Luokka:Vuonna 1981 syntyneet Luokka:Vuonna 2018 kuolleet Luokka:Australialaiset golfaajat
Alfred Francis Russell

Alfred Francis Russell (25. elokuuta 1817 – 4. huhtikuuta 1884) oli Liberian 10. presidentti vuosina 1883–1884. Russell syntyi Lexingtonissa, Kentuckyssa orjaksi ja muutti perheensä kanssa Liberiaan vuonna 1833. Hänestä tuli Yhdysvaltain episkopaalisen kirkon pappi. Russell valittiin Liberian varapresidentiksi vuonna 1881 Anthony W. Gardinerin ollessa presidenttinä. Gardinerin erotessa huonon terveydentilansa vuoksi Russellista tuli presidentti. Hän toimi Liberian 10. presidenttinä vuosina 1883–1884. ==Lähteet== Luokka:Liberian presidentit Luokka:Vuonna 1817 syntyneet Luokka:Vuonna 1884 kuolleet
Hilary R. W. Johnson

Hilary Richard Wright Johnson (1. kesäkuuta 1837 – 1901) oli Liberian 11. presidentti vuosina 1884–1892. Hänet valittiin presidentiksi neljä kertaa. Johnson oli Liberian ensimmäinen presidentti, joka oli syntynyt Liberiassa. Monroviassa syntynyt Johnson opiskeli Alexander High Schoolissa ja Liberian yliopistossa. Valmistuessaan yliopistosta hän alkoi opettaa siellä. Johnsonista tuli Liberian ulkoministeri ennen valitsemistaan presidentiksi. ==Lähteet== Luokka:Liberian presidentit Luokka:Ulkoministerit Luokka:Vuonna 1837 syntyneet Luokka:Vuonna 1901 kuolleet
Joseph James Cheeseman

Joseph James Cheeseman (7. maaliskuuta 1843 – 12. marraskuuta 1896) oli Liberian 12. presidentti vuosina 1892–1896. Hänet valittiin presidentiksi kolme kertaa. Edinassa syntynyt Cheeseman opiskeli Liberian yliopistossa. ==Lähteet== Luokka:Liberian presidentit Luokka:Vuonna 1843 syntyneet Luokka:Vuonna 1896 kuolleet
Reflections

Reflections voi tarkoittaa seuraavia: * Reflections, The Supremesin albumi vuodelta 1968 * Reflections, Convulsen albumi vuodelta 1994 * Reflections, Apocalyptican albumi vuodelta 2003
William D. Coleman

William David Coleman (18. heinäkuuta 1842 – 12. heinäkuuta 1908) oli yhdysvaltalaissyntyinen liberialainen poliitikko. Hän oli Liberian 13. presidentti vuosina 1896–1900. Coleman syntyi orjaksi Fayetten piirikunnassa Kentuckyssa. Hän muutti Liberiaan vanhempiensa kanssa vuonna 1853, ja perhe asettui Clay-Ashlandiin Montserradon piirikuntaan. Coleman aloitti uransa puuseppänä, ja hänestä tuli myöhemmin maanviljelijä ja kauppias ennen siirtymistään politiikkaan. Hän toimi Liberian varapresidenttinä Joseph James Cheesemanin ollessa presidenttinä ja tämän kuoltua hänestä tuli Liberian presidentti. ==Lähteet== Luokka:Liberian presidentit Luokka:Vuonna 1842 syntyneet Luokka:Vuonna 1908 kuolleet
Utsjoen saamelaislukio

Utsjoen saamelaislukio () on Utsjoella toimiva lukio, jossa opetusta voi saada saameksi ja suomeksi. Lukion oppilasmäärä laski merkittävästi 2000-luvun lopulla, ja on ollut vuodesta 2009 lähtien alle 20 henkeä. Vuonna 2018 Utsjoen saamelaislukiota kävi vain 9 oppilasta. Lukion jatkuvuutta on pohdittu useana vuotena ja esimerkiksi vaihto-oppilaiden avulla oppilasmäärää on saatu nostettua. Koulukeskuksen yhteydessä sijaitsee oppilas-asuntola, kunnankirjasto, liikunta- ja kuntosali sekä uimahalli. Myös Utsjokisuun koulu on toiminut koulukeskuksessa. Alkuvuodesta 2019 Utsjoen kunta päätti uudisrakennuksen rakentamisesta koulukeskuksessa raportoitujen sisäilmaongelmien vuoksi. == Lähteet == Luokka:Suomen lukiot Luokka:Suomen saamenkieliset oppilaitokset Luokka:Utsjoen oppilaitokset
NRP Tridente (S160)

NRP Tridente (runkonumero S160) on Portugalin laivaston vuonna 2008 vesillelaskettu Tridente-luokan sukellusvene. == Valmistus == Alus tilattiin 2004 Howaldtswerke-Deutsche Werftiltä (HDW), missä köli laskettiin maaliskuussa 2005. Alus laskettiin vesille heinäkuussa 2008 ja otettiin palvelukseen toukokuussa 2010. == Palvelus == Alus saapui 2. elokuuta 2010 Portugaliin Base Naval de Lisboaan, missä virallinen luovutus tilaisuus järjestettiin 8. syyskuuta. Alus on liitetty 5. sukellusvenelaivueeseen (), johon sen lisäksi kuuluu sisaralus NRP Arpao.wordpress.com == Lähteet == Luokka:Tridente-luokan sukellusveneet
Kangasniemen Kunnallislehti

Kangasniemen Kunnallislehti on Kangasniemellä kerran viikossa torstaisin ilmestyvä paikallislehti. Lehteä julkaisee Keskisuomalainen-konserniin kuuluva Kaakon Viestintä Oy. Aiemmin julkaisijayhtiön omistajana oli Länsi-Savo- konserni, johon kuuluneet Kaakon Viestintä Oy:n ja ESV-Paikallismediat Oy:n toiminnot Keskisuomalainen osti huhtikuussa 2019. Kangasniemen Kunnallislehti on perustettu vuonna 1953. Lehden päätoimittajina ovat toimineet Oskar Kyröläinen (1953–1984), Antti Laaksonen (1984–2003), Heini Koskela (2004–2010), Aki Heinonen (2010–2012), Timo Ruotsalainen (2012–2017) ja Kalevi Tiitinen (2017–2023). Lehden nykyinen päätoimittaja on Tero-Mikko Talaslahti. == Lähteet == Luokka:Suomalaiset paikallislehdet Luokka:Kangasniemi
2340 Hathor

2340 Hathor, ennen tunnettu nimellä 1976 UA, on eksentrinen kivi-asteroidi, luokiteltu NEO:ksi (Near-Earth object) ja PHO:ksi (Potentially hazardous asteroid). Se kuuluu Aten-asteroideihin. == Löytö == Charles Kowal löysi sen 22. lokakuuta 1976 Palomarin observatoriossa Kaliforniassa. 2340 Hathor on nimetty muiden Aten-asteroidien tavoin Egyptiläisten jumalten mukaan. Hathor oli taivaanjumala ja Ran tytär. Hän personoi ilon periaatteet, naisellisen rakkauden ja äitiyden. == Lähteet == == Aiheesta muualla == * * * Luokka:Aten- asteroidit
Famsikloviiri

Famsikloviiri (C14H19N5O4) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä hoidettaessa herpesvirusten aiheuttamia infektioita. ==Ominaisuudet== Huoneenlämpötilassa famsikloviiri on kiteistä ainetta. Yhdiste liukenee veteen, asetoniin ja metanoliin ja huonommin etanoliin. Famsikloviiri on aihiolääke, josta muodostuu ihmiselimistössä maksassa pensikloviiriä. Pensikloviiri on antimetaboliitti, joka sitoutuu virusten DNA-polymeraasiin ja estää siten virusten lisääntymisen. Famsikloviiri tehoaa muun muassa Herpes simplex-, Varicella-zoster- ja Epstein–Barr-viruksiin. Pensikloviirista poiketen famsikloviiria voidaan antaa myös tablettina lääkevoiteen lisäksi, koska se imeytyy paremmin. Ainetta käytetään muun muassa herpeksen ja vyöruusun hoidossa. Teholtaan famsikloviiri on verrattavissa asikloviiriin tai sitä tehokkaampi. Famsikloviiri on hyvin siedetty lääkeaine. Mahdollisia haittavaikutuksia voivat olla pääkipu, ruuansulatuskanavan oireet kuten vatsakipu, oksentelu tai ripuli. ==Lähteet== Luokka:Viruslääkkeet Luokka:Aihiolääkkeet
Itä-Friisian kreivikunta

Itä-Friisian kreivikunta () oli kreivikunta Pyhän saksalais-roomalaisen keisarikunnan sisällä, nykyisen Itä-Friisian paikkeilla. Frankkien valtakaudella Friisinmaa jakautui päälliköiden hallinnoimiksi pieniksi alueiksi. Frankkien valtakunnan jakauduttua Friisinmaa jäi osaksi valtakunnan itäosaa, josta kehittyi Pyhä saksalais-roomalainen keisarikunta. Hollanti valloitti ajan saatossa Länsi-Friisian, mutta Itä-Friisiassa jatkui hajanainen päälliköiden valta aina 1400-luvulle saakka. Focko Ukenan johtaman talonpoikaiskapinan jäljiltä oli epäselvää, kuka hallitsi Itä-Friisiaa. Mahtisuvut kiistelivät maan omistuksesta, mutta hiljalleen Cirksena-suku saavutti valta-aseman. Pyhän saksalais-roomalaisen keisarikunnan keisari Fredrik III päätti läänittää koko Itä-Friisian kreivikunnaksi paikalliselle aateliselle Ulrik Cirksenalle, josta tuli Itä-Friisian ensimmäinen kreivi Ulrik I vuonna 1464. Itä-Friisia säilyi hallinnollisesti osana Pyhää saksalais-roomalaista keisarikuntaa vuoteen 1744 asti, jolloin viimeinen kreivi Carl Edzard kuoli lapsettomana ja Preussi miehitti maan. == Lähteet == Luokka:Euroopan entiset monarkiat Luokka:Friisia Luokka:Pyhän saksalais- roomalaisen keisarikunnan osat
Guinean presidentti

Guinean tasavallan presidentti on Guinean valtionpäämies sekä maan asevoimien ylipäällikkö. Guinean nykyinen presidentti on Mamady Doumbouya. ==Presidentit== Guinean presidentti Guinean presidentti Guinean presidentti Guinean presidentti Guinean presidentti Järjestys Kuva Nimi Virkakausi Puolue 1\. Ahmed Sékou Touré 2. lokakuuta 1958 – 26. maaliskuuta 1984 Demokraattinen puolue – Louis Lansana Beavogui 26. maaliskuuta 1984 – 3. huhtikuuta 1984 Demokraattinen puolue 2\. Lansana Conté 3. huhtikuuta 1984 – 22. joulukuuta 2008 PUP 3\. 80px Moussa Dadis Camara 24. joulukuuta 2008 – 3. joulukuuta 2009 sotilasjuntta – Sékouba Konaté 3. joulukuuta 2009 – 21. joulukuuta 2010 sotilasjuntta 4\. Alpha Condé 21. joulukuuta 2010 – 5. syyskuuta 2021 RPG 5\. Mamady Doumbouya 5. syyskuuta 2021 – sotilasjuntta ==Lähteet== *
NRP Arpão (S161)

NRP Arpão (runkonumero S161) on Portugalin laivaston vuonna 2009 vesillelaskettu Tridente-luokan sukellusvene. == Valmistus == Alus tilattiin 2004 Howaldtswerke-Deutsche Werftiltä (HDW), missä köli laskettiin 2005. Se laskettiin vesille kesäkuussa 2009 ja luovutettiin tilaajalle 22. joulukuuta 2010. Alus otettiin palvelukseen vielä luovutuspäivänä.World Naval Review 2012 s. 91-92 == Palvelus == Alus on palveluksessa. == Lähteet == === Viitteet === Luokka:Tridente-luokan sukellusveneet
Raimo Hudd

Raimo Hudd (s. 17. kesäkuuta 1940) on vaasalainen jalkapalloilija, jonka ura kesti 1950-luvun lopulta aina 1970-luvun alkuun asti. Hänen kasvattajaseuransa oli Vaasan Palloseura. Jalkapallouransa jälkeen hän oli myös jalkapallovalmentajana. == Ura == Hudd aloitti uransa Vaasan Palloseuran mestaruussarjajoukkueessa kaudella 1958, jolloin hän teki 10 SM-sarjapelissä neljä maalia VPS:n pudotessa kuitenkin Suomisarjaan. Se jälkeen Hudd pelasi VPS:n edustusjoukkueessa aina vuoteen 1970 asti. Mestaruussarjapelejä kertyi kaikkiaan 119 ja maaleja 14. VPS-kausia kertyi kaikkiaan 13, joista SM- sarjassa kuusi kautta. Kaudella 1971 Hudd pelasi vielä Suomensarjassa Närpes Kraftin joukkueessa. Pelaajauransa jälkeen Hudd aloitti VPS:n valmentajana yhdessä Pekka Mäkelän kanssa kaudella 1973 joukkueen pelatessa uudessa I divisioonassa. Työesteiden vuoksi Hudd joutui luopumaan valmennustehtävistä yhden kauden jälkeen. Uudelleen Hudd palasi VPS:n valmentajaksi seuran pelatessa kolmanneksi korkeimmalla sarjatasolla eli II divisioonassa. Pitkäaikaisena VPS:n toimijana niin pelaajana kuin valmentajana Hudd nimettiin vuonna 2013 seuran kunniajäseneksi. Hudd on myöhemmin toiminut kuvataiteilijana. ==Perhe== Myös Huddin poika Jari Hudd on jalkapalloilija. Hänen pelasi urallaan 1980- ja 1990-luvuilla niin Ruotsin kuin Suomen pääsarjoissa. ==Lähteet== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1940 syntyneet Luokka:Elävät henkilöt
Morhad Amdouni

Morhad Amdouni (21. tammikuuta 1988 Porto Vecchio, Korsika) on tunisialaistaustainen ranskalainen kestävyysjuoksija ja 10 000 metrin juoksun Euroopan-mestari. ==Urheilu-ura== Amdouni debytoi arvokisoissa alle 20-vuotiaiden MM-kilpailuissa 2006 Pekingissä, mutta ei päässyt finaaleihin. Vuoden 2006 maastojuoksun EM-kilpailuissa Amdouni oli juniorisarjassa henkilökohtaisessa kilpailussa 12:s ja voitti joukkuekilpailussa pronssia. Vuoden 2007 maastojuoksun MM-kilpailuissa hän oli alle 20-vuotiaissa 38:s. Samana vuonna hän voitti kultaa 5 000 metrillä alle 20-vuotiaiden EM- kilpailuissa. Amdouni voitti myös juniorisarjassa sekä henkilökohtaisen että joukkuekilpailun maastojuoksun EM-kilpailuissa 2007. Maastojuoksun EM- kilpailuissa 2008 hän oli alle 23-vuotiaiden sarjassa henkilökohtaisessa kilpailussa 8:s ja voitti joukkuekilpailussa pronssia. Hänet valittiin vuoden 2009 Yleisurheilun MM-kilpailuihin Berliiniin, mutta ei päässyt finaaliin 5 000 metrillä. Samana vuonna hän juoksi alle 23-vuotiaiden 3 000 metrin Euroopan ennätyksen 7.37,50. Vuonna 2010 Amdouni saavutti ensimmäisen aikuisten arvokisamitslinsa kun Ranskan joukkue voitti kultaa Maastojuoksun EM-kilpailuissa Albufeirassa Portugalissa. Samoissa kisoissa hän oli henkilökohtaisessa kilpailussa 5:s. Vuonna 2011 hän voitti toistamiseen Ranskan joukkueessa kultaa maastojuoksun EM-kilpailuissa. Henkilökohtaisessa kilpailussa hän oli 7:s. Vuonna 2015 hän pääsi Pekingin MM-kilpailuissa 1 500 metrillä välieriin. Hän voitti myös hopeaa joukkuekilpailussa maastojuoksun EM-kilpailuissa. Henkilökohtaisessa kilpailussa hän oli 9:s. Vuonna 2016 hän pääsi finaaliin yleisurheilun EM-kilpailuissa sekä 1 500 metrillä että 5 000 metrillä. Finaaleissa hän oli 1 500 metrillä 13:s ja 5 000 metrillä 5:s. Maastojuoksun EM-kilpailuissa hän oli joukkuekilpailussa 4:s ja henkilökohtaisessa kilpailussa 17:s. Vuonna 2018 hän voitti kultaa Berliinin EM-kilpailuissa 10 000 metrillä ajalla 28.11,22. 5 000 metrillä hän sai pronssia ajalla 13.19,14. Amdouni sijoittui kahdeksanneksi puolimaratonin MM- kilpailuissa 2020 Ranskan ennätysajalla 59.40. Vuodelle 2021 siirretyissä Tokion olympialaisissa hän oli 10 000 metrillä kymmenes ja maratonilla seitsemästoista. Amdouni sijoittui vuoden 2022 Pariisin maratonilla kolmanneksi Ranskan ennätysajalla 2.05.22. Hän voitti samana vuonna maastojuoksun joukkuekilpailun Euroopan-mestaruuden ja oli henkilökohtaisessa kilpailussa yhdestoista. Budapestin MM-kilpailuissa 2023 hän keskeytti maratonin. == Muuta == Amdouni syyllistyi epäurheilijamaiseen käytökseen Tokion 2020 olympialaisten maratonilla kaataessaan 27 kilometrin kohdalla sijainneella tankkauspisteellä vesijuomapulloja. ==Lähteet== * * === Viitteet === Luokka:Ranskalaiset kestävyysjuoksijat Luokka:Vuonna 1988 syntyneet Luokka:Elävät henkilöt
Confessio Tetrapolitana

Confessio Tetrapolitana (Neljän kaupungin tunnustus) on vuonna 1530 laadittu reformoitu tunnustuskirja. Se on saksalaisen reformoidun teologian ensimmäinen merkittävä ilmaus, ja sen ovat laatineet Martin Bucer (1491-1551) ja Wolfgang Capito (1487-1541). Se kirjoitettiin edustamaan Strasbourgin, Konstanzin, Memmingenin ja Lindaun kaupunkien uskonpuhdistusteologista kantaa Augsburgin valtiopäivillä.Ahvio s. 11-12. == Katso myös == * Augsburgin tunnustus - Luterilaisten Augsburgin valtiopäivillä esittämä tunnustuskirja. == Lähteet == * ===Viitteet=== Luokka:Reformoidut kirkot
Alfred Nybom

Harald Alfred Nybom (29. toukokuuta 1879 Helsinki – 3. toukokuuta 1963 Helsinki) oli suomalainen valokuvaaja.Suomen Valokuvataiteen museon Kuka kuvasi?-tietokanta70 år, Hufvudstadsbladet, 29.05.1949, nro 125, s. 6, Kansalliskirjaston digitaaliset aineistot Nybomin vanhemmat olivat pankinjohtaja Fredrik Kristian Jeremias Nybom (1838–1927) ja Aina Johanna Maria Baeckman (1851–1923). Hän tutustui valokuvaukseen kouluaikanaan Fotografiamatörklubbenin vuodenvaihteessa 1893–1894 järjestämillä kursseilla. Hän opiskeli valokuvausta Saksassa Münchenissä 1900–1903 ja Itävallassa Charlottenburgissa 1904–1905. Nybomin ottamat henkilökuvat saivat ensimmäisen palkinnon Ateneumissa 1903 järjestetyssä ensimmäisessä avoimessa valokuvanäyttelyssä. Alfred Nybomin leski Gunvor Nybom lahjoitti 11 Nybomin kuvateosta Suomen valokuvataiteen museolle museon perustamisvuonna 1969.Kati Lintonen : Taiteilijakohtalo, Suomen Valokuvataiteen Museo Nybom oli Kunst Atelier Wertheimin muotokuvavalokuvaamon johtajana Berliinissä 1906–1907 ja sen jälkeen vastaavissa tehtävissä Wienissä. Nybom palasi Suomeen 1908. Hän omisti Helsingissä P. J. Bögelundin valokuvatarvikeliikkeen 1908–1933, Polyfoton 1933–1939 ja Atelier Apollon vuodesta 1939 alkaen. Alfred Nybom oli naimisissa vuodesta 1907 sveitsiläisen Eugenia Gallatin (1883–1971) kanssa ja toisen kerran vuodesta 1961 Gunvor Jakobssonin (1910-2004) kanssa. == Lähteet == == Aiheesta muualla == * Puhdistustöitä Kauppatorilla toriajan jälkeen, Alfred Nybomin valokuva vuodelta 1908, Helsingin kaupunginmuseo (Finna) Luokka:Suomalaiset valokuvaajat Luokka:Vuonna 1879 syntyneet Luokka:Vuonna 1963 kuolleet
Nokian Uutiset

Nokian Uutiset on suomalainen, Nokialla julkaistava Sanoma Media Finland Oy:n omistama paikallislehti, joka ilmestyy pääsääntöisesti kolme kertaa viikossa. Vuonna 2019 lehden päätoimittajana aloitti Leena Hirvonen.Nokian Uutiset yhteystiedot Nokian Uutisten tiedot Fennicassa Hirvonen nimitettiin kesäkuussa 2021 Kainuun Sanomien päätoimittajaksi. Nokian Uutisten vt. päätoimittajana toimi Jaana Hyyryläinen, kunnes uusi päätoimittaja oli valittu. Uudeksi päätoimittajaksi valittu Minna Ohtamaa aloitti työnsä lokakuun alussa 2021. Nokian Uutiset on ilmestynyt nykyisellä nimellään vuodesta 1939 alkaen. Lehden edeltäjä oli vuosina 1913–1939 Nokialla ilmestynyt Pirkkalan Uutiset. Nokian Uutiset kuului vuoden 2020 maaliskuuhun saakka Alma Media -konserniin. Sen omistaa maaliskuusta 2020 lähtien Sanoma. == Lähteet == == Aiheesta muualla == * Nokian Uutiset Luokka:Suomalaiset paikallislehdet Luokka:Nokian kulttuuri Luokka:Sanoman sanomalehdet
Kaksoiselämä

Kaksoiselämä (, ”Yksi monista”; myös Двойная жизнь, Dvoinaja žizn) on vuonna 1916 valmistunut venäläinen mykkäelokuva. Jevgeni Bauerin ohjaaman melodraaman pääosaa esittää Vera Holodnaja. Elokuva ei ole säilynyt. ==Juoni== Opiskelijatyttö Nataša Baryševa on rakastunut asuintoveriinsa Nikolaihin. Kerran Nataša kuulee naapurihuoneesta häntä koskevan kyynisen keskustelun, johon myös Nikolai osallistuu. Loukkaantunut Nataša muuttaa heti pois ja eristäytyy ihmisistä. Opiskelijatyttö Irina Verhovskaja huomaa Natašan ja saa hänet alistumaan tahtoonsa. He alkavat viettää paheellista elämää ihailijoiden ympäröiminä. Kerran Nataša tapaa hieman vanhemman Juri Aleksejevitš Vorontsovin, jonka hellä ja osaaottava käytös saa tytön ymmälleen. Nataša suostuu Jurin kosintaan, vaikka menneisyyden haamut herättävät epäilyksiä. Häiden jälkeen pari muuttaa maalle, ja Nataša tuntee vapautuneensa uuteen elämään. Silloin maatilalle saapuu Jurin veli Adrian, jonka Nataša on tuntenut entisessä elämässään. Menneisyyden kipeät muistot kohoavat jälleen Natašan mieleen ja hän tekee itsemurhan.Elokuvan ohjelmalehtinen. ==Näyttelijät== ==Tuotanto ja vastaanotto== Aleksandr Hanžonkovin yhtiön tuottama Kaksoiselämä esittää prostituution melodramaattisena kertomuksena suurkaupungin miesten uhriksi ajautuvasta naisesta, joka on pohjimmiltaan viaton. Tällaisten elokuvien pääosia esittivät usein Vera Holodnajan kaltaiset kauniit ja viehättävät näyttelijät, joiden henkilöhahmoja katsoja kykeni säälimään heitä tuomitsematta. Uransa huipulla olleen Holodnajan Hanžonkoville Kaksoiselämän aikaan tehtailemat elokuvat eivät useinkaan olleet mitään mestariteoksia, mutta kuuluisa näyttelijä herätti silti suurta ihastusta katsojien keskuudessa. Elokuvatutkija Veniamin Višnevski kuvaa teosta ”latteaksi”. Elokuva sai Suomen ensi-iltansa helsinkiläisessä Maxim-teatterissa marraskuussa 1916. Lehtimainoksessa vedottiin Holodnajan aikaisempiin menestyselokuviin Taivaan tuli ja Rakkauden korkea veisu ja todettiin näyttelijän nyt saavuttaneen ”taiteensa huippukohdan”: ”Tässä on hänen esityksensä suurta, ylevää ja tosi-inhimillistä”. ==Lähteet== Luokka:Kadonneet elokuvat Luokka:Melodraamat Luokka:Venäläiset mykkäelokuvat Luokka:Vuoden 1916 venäläiset elokuvat
Sinchi Roca

Sinchi Roca oli toinen Sapa Inca, joka nousi valtaan noin vuonna 1230. Hän kuului Húrin dynastiaan. Sinchin Rocan isä oli Manco Cápac ja äiti kuningatar Mama Ocllo (Mama Uqllu). Hänen lapsensa oli Lloque Yupanqui. Sinchi Roca on tunnettu Teuotihin tarinasta. Teuotihi oli inka-diplomaatti, joka lähetettiin läheiseen valtakuntaan antamaan tärkeää viestiä. Hänet kuitenkin tapettiin välittömästi saapuessaan. Sota päättyi Sinchin ratkaisevaan voittoon Mauedipin taistelussa. Vaikka inka-legendan mukaan tämä johti Cuzcon hallitsevuuteen ympäröivien laaksojen ympärillä. == Lähteet == Luokka:Inkojen hallitsijat Luokka:Syntymävuosi tuntematon Luokka:1200-luvulla kuolleet
Pirkkalan Uutiset

Pirkkalan Uutiset oli suomalainen Pirkkalan pitäjässä ja Pohjois-Pirkkalan kunnassa vuosina 1913–1938 kerran viikossa ilmestynyt paikallislehti. Pirkkalan Uutisten tiedot Fennicassa Lehden seuraajaksi tuli vuonna 1939 Nokian Uutiset. == Lähteet == == Aiheesta muualla == * Pirkkalan Uutisten vuosikerrat 1913–1929 digitoituna Kansalliskirjastossa Luokka:Suomalaiset paikallislehdet Luokka:Ilmestymästä lakanneet suomalaiset sanomalehdet Luokka:Nokia (kaupunki) Luokka:Pirkkala
Miltiádis Tentóglou

Miltiádis Tentóglou (, s. 18. maaliskuuta 1998 Grevená) on kreikkalainen pituushyppääjä ja lajin kaksinkertainen olympiavoittaja, ulkoratojen maailmanmestari, sisäratojen kaksinkertainen maailmanmestari sekä kolminkertainen ulko- ja sisäratojen Euroopan-mestari. == Urheilu-ura == Tentóglou sijoittui viidenneksi alle 18-vuotiaiden MM-kilpailuissa vuonna 2015 tuloksella 766 cm. Seuraavana vuonna hän saavutti hopeaa alle 20-vuotiaiden MM-kilpailuissa Bydgoszczissa Puolassa tuloksella 791 cm. Samana vuonna käydyissä Rio de Janeiron olympialaisissa Tentóglou oli pituushypyn karsinnassa 27:s tuloksella 764 cm, eikä näin ollen päässyt finaaliin. Vuonna 2017 Tentóglou voitti Grosettossa italiassa käydyissä alle 20-vuotiaiden EM- kilpailuissa kultaa tuloksella 807 cm. Saman vuoden MM-kilpailuissa hän oli karsinnan 19:s tuloksella 779 cm. Vuonna 2018 Tentóglou oli 9:s maaliskuussa Birminghamissa järjestetyissä sisäratojen MM-kilpailuissa tuloksella 782 cm. Saman vuoden elokuussa hän voitti pituushypyn Euroopan-mestaruuden Berliinissä tuloksella 825 cm. Tentóglou voitti sisäratojen Euroopan-mestaruuden Glasgow'ssa 2019 Kreikan halliennätystuloksella 838 cm. Hän voitti samana vuonna alle 23-vuotiaiden Euroopan-mestaruuden Gävlessä tuloksella 832 cm. Dohan MM-kilpailuissa 2019 hän oli kymmenes tuloksella 779 cm. Hän voitti sisäratojen Euroopan-mestaruuden jälleen Toruńissa 2021 tuloksella 835 cm. Tokion olympialaisissa 2021 Tentóglou voitti olympiakultaa tuloksella 841 cm. Hän voitti sisäratojen maailmanmestaruuden Belgradissa 2022 Kreikan halliennätystuloksella 855 cm. Eugenen MM-kilpailuissa 2022 hän saavutti hopeaa tuloksella 832 cm häviten neljällä senttimetrillä hänet viimeisellä hyppykierroksella ohittaneelle Kiinan Wang Jiananille. Samana vuonna hän voitti Münchenin EM-kilpailuissa kultaa kisaennätyksellä 852 cm. Hän voitti sisäratojen Euroopan-mestaruuden Istanbulissa 2023 tuloksella 830. Hän voitti samana vuonna ulkoratojen maailmanmestaruuden Budapestissa viimeisen kierroksen hypyllään 852 cm. Ennen viimeistä hyppyään hän oli tasatuloksella 850 toisena Wayne Pinnockin jälkeen. Hän voitti sisäratojen maailmanmestaruuden Glasgow'ssa 2024 tuloksella 822 ja ulkoratojen Euroopan- mestaruuden Roomassa ennätystuloksellaan 865. Hän voitti toisen olympiakultansa Pariisissa 2024 tuloksella 848. Tentóglou voitti pituushypyn Kreikan-mestaruuden vuosina 2017–2019 ja 2021–2024 sekä sisäratojen Kreikan- mestaruuden vuosina 2019–2024. == Parhaat hypyt kausittain == *2014 713 cm Lárisa 13.7. *2015 773 cm Ateena 26.7. *2016 819 cm Kalamáta 28.5. *2017 830 cm Patras 18.6. *2018 825 cm Berliini 8.8. *2019 832 cm Gävle 12.7. (sisäradoilla 838 cm Glasgow 3.3.) *2020 826 cm Pireus 29.2. (sisäradoilla) *2021 860 cm Ateena 26.5. *2022 855 cm Belgrad 18.3. (sisäradoilla) *2023 852 cm Budapest 24.8. *2024 865 cm Rooma 8.6. == Lähteet == * === Viitteet === Luokka:Kreikkalaiset pituushyppääjät Luokka:Kreikkalaiset olympiavoittajat Luokka:Vuonna 1998 syntyneet Luokka:Elävät henkilöt
Atikamekw (kieli)

Atikamekw () on Lounais-Quebecin atikamekw-kansan puhuma algilainen kieli. Sitä puhuvat lähes kaikki atikamekwit ja siten se on yksi vähiten uhanalaisista alkuperäisasukkaiden kielistä. ==Äännerakenne== Atikamekwin äännerakenne on seuraavanlainen: Konsonantit Bilabiaalit Alveolaarit Postalveolaarit Velaarit Glottaalit Nasaalit m ⟨m⟩ n ⟨n⟩ Klusiilit p ⟨p⟩ t ⟨t⟩ t͡ʃ ⟨c⟩ k ⟨k⟩ Frikatiivit s ⟨s⟩ ʃ ⟨s̀⟩ h ⟨h⟩ Tremulantit r ⟨r⟩ Approksimantit w ⟨w⟩ j ⟨y⟩ Vokaalit etu taka lyhyt pitkä lyhyt pitkä suppea i ⟨i⟩ iː ⟨î⟩ väli eː ⟨e⟩ o ⟨o⟩ oː ⟨ô⟩ väljä a ⟨a⟩ aː ⟨â⟩ ==Näytteitä== Kwei - Hei Ki miro matisin ia? - Voitko hyvin? Awin ni kir? - Kuka olet? ==Lähteet== ==Aiheesta muualla== Luokka:Algonkin-kielet Luokka:Kanadan kielet
Molto calmo

Molto calmo on italialaisen poplaulaja Neffan seitsemäs albumi, joka ilmestyi 18. kesäkuuta 2013. == Kappaleet == # Allaccia la cintura – 1:15 # Storie che non esistono – 3:03 # Molto calmo – 3:59 # Dove sei – 3:59 # Tempo che se ne va – 3:15 # Per sognare ancora – 3:14 # La strada facile – 4:02 # Quando sorridi – 3:31 # Mi manchi tu – 4:19 # Mostro – 3:51 # Luce oro (feat. Terron Fabio) – 3:51 # Sopra le nuvole – 3:41 # Dove sei (feat. Ghemon) == Lähteet == Luokka:Vuoden 2013 albumit Luokka:Neffan albumit
Baldi’s Basics in Education and Learning

Baldi's Basics in Education and Learning (lyhyesti Baldi's Basics) on Micah McGonigalin kehittämä ja julkaisema selviytymiskauhupeli. Peli on julkaistu vuonna ennakkojulkaisuna. Peli on ottanut vaikutteita Slender: The Eight Pages -pelistä. Baldi's Basics parodioi 1990-luvun opetuspelejä ja on tarkoituksellisesti ohjelmoitu huonosti. Pelin lopullisen version julkaisu on suunniteltu vuodelle 2019. Pelille on suunnitteilla jatko-osa. ==Pelaaminen== Pelaajan täytyy kerätä ystävänsä unohtamat kotitehtävät Baldin koulusta ja tämän jälkeen paeta rakennuksesta. Tehtäviä on yhteensä seitsemän, jonka aikana pelaaja saa ratkaistavakseen helppoja matematiikan yhtälöitä. Yhtälöistä viimeinen on aina mahdotonta ratkaista, ja vastatessaan väärin pelaaja suututtaa Baldia entisestään. Vain ensimmäisessä vihkossa kaikki kolme laskutoimitusta on mahdollisia ratkaista. Pelaajan täytyy edetä rakennuksessa tarkkaillen omaa hengästymistään juoksemisesta, sekä Baldin liikkeitä. Rakennuksessa on muitakin hahmoja jotka tavalla tai toisella estävät pelaajan etenemistä. Pelaaja voi ostaa limonadiautomaateista soodaa, jolla estää hetkellisesti vihollisten pääsyn lähelle. Tämä voi myös lukita ovia lukoilla. Luokka:Selviytymiskauhupelit Luokka:Vuoden 2018 videopelit
Camp Verde (Arizona)

Camp Verde on pikkukaupunki Yavapain piirikunnassa Arizonan osavaltiossa Yhdysvalloissa. Sen väkiluku oli vuoden 2018 arvion mukaan 11 239\. Camp Verden pinta-ala on 111,7 neliökilometriä. ==Kuvia kaupungista== Tiedosto:Camp Verde-Fort Camp Verde Administration House-1871.JPG|Hallintorakennus. Tiedosto:Camp Verde-Clear Creek Church-1898.JPG|Clear Creek Church -kirkko. ==Lähteet== == Aiheesta muualla == Luokka:Arizonan kunnat
MBDA Apache

Apache on MBDAn kehittämä ilmasta-maahan laukaistava lyhyen kantaman risteilyohjus. Ohjuksesta on kehitetty pitkän kantaman standoff-ohjus Storm Shadow. Ohjuksen ensimmäiset koelennot tehtiin vuonna 1995 ja ohjus otettiin käyttöön vuonna 2003. == Lähteet == == Aiheesta muualla == * GlobalSecurity.org Luokka:Ilmasta maahan -ohjukset Luokka:MBDA
Gregorius Arctopolitanus

Gregorius (Grels) Arctopolitanus (22. huhtikuuta 1672 Pori – 10. huhtikuuta 1745 Lohja) oli suomalainen kirkkoherra ja runoilija.Yrjö Kotivuori, Ylioppilasmatrikkeli 1640–1852: Grels Arctopolitanus. Verkkojulkaisu 2005. Luettu 9.8.2018.Turun hiippakunnan paimenmuisto 1554–1721, SKS Biografiakeskus Arctopolitanuksen vanhemmat olivat Ulvilan kirkkoherra Gabriel Arctopolitanus (k. 1682) ja Kristina Udnie. Hän pääsi ylioppilaaksi Turussa 1686 tai 1687 ja hänet vihittiin papiksi Turun hiippakunnassa 1697. Arctopolitanus oli eversti Liewenin rakuunoiden pataljoonansaarnaajana vuodesta 1697 ja toimi samalla Teijon ruukinsaarnaajana Perniössä. Hänestä tuli Turun linnansaarnaaja 1698. Isovihan aikana Arctopolitanus pakeni Ruotsiin 1713. Arctopolitanus nimitettiin Lohjan kirkkoherraksi 1720 ja hän astui virkaan 1721 toimien myös lääninrovastina. Pikkuvihan aikana Arctopolitanus pakeni Ruotsiin 1742 ja palasi sieltä Lohjalle elokuussa 1743. Hän oli puhujana pappeinkokouksessa Turussa vuonna 1698. Arctopolitanus teki lahjoituksia Lohjan Pyhän Laurin kirkolle (muun muassa alttaritaulu 1738) ja ylläpiti omalla kustannuksellaan koulumestaria Lohjan seurakunnassa. Hän kirjoitti ja julkaisi latinan- ja suomenkielisiä hautajais-, muisto-, onnittelu- ja häärunoja. Gregorius Arctopolitanus oli naimisissa vuodesta 1700 Elisabet Petrejuksen (k. 1746) kanssa. Heidän poikansa oli filosofian maisteri Gabriel Arctopolitanus (1705–1732). == Teoksia == * Cum divina disponente providentia, : dn. Iohannes Flachsenius, s.s. theol. in Reg. Academia Aboensi professor utriusqve consistorii assessor nec non ad aedem divae Mariae pastor die 30 Maji anno 1693, qvi toti regno Sveo. Goth. in memoriam concilii ante seculum Upsaliae convocati, jubilaeus est s.s. theologiae doctor creatur. Johan Larsson Wall, Aboae 1693 * Non est mortale qvod opto : å barons, hr. Erich Creutz, boren frijherre, til Sarwelax, som kort der efter han sin timmeliga oprinnelse haft, för den omilda döden bortwisnade, när dess späda kropp alla dödeligas moder, antwardades, i Bierno moderkyrckia den martii anno 1695. Enfaldeligen vthfördt. Johan Winter, Åbo 1695 * Tå wyrdig och wällärde her Andreas Gummerus, adjunctus min. i Loimijocki, samt iungf. Margareta Rungia, inginge ett ouplösligit achta förbund, i förnähme och hederwärde gästers närwaro, den 22. octobris anno 1695. vppå Loimijocki prästegård. Johan Winter, Åbo 1695 * Esai cap. LVII v. I ad tumulum : qvo viri juvenis dn. Petri Arctopolitani, designati scholae Biörneburgensis collegae fratris unici optimi, corpus demortuum decenti funere in templo Ulfzbynsi XII cal. Sept. anni M.LC.XCVIII. mandabatur. Johan Larsson Wall, Aboae 1698 * Finlandia lugens defunctum beate : districtuum Aboensis, Biorneburgensis ut & Alandensis satrapen regium, dn baronem Laurentium Creutz, Aboae, in templo cathedrali sepultum XV. cal. Feb. anno M.DC.IX. Johan Winter, Aboae 1699 == Lähteet == Luokka:Suomen evankelis- luterilaisen kirkon papit Luokka:Suomalaiset runoilijat Luokka:Vuonna 1672 syntyneet Luokka:Vuonna 1745 kuolleet
Malan Marnersdóttir

Malan Marnersdóttir (s. 25. tammikuuta 1952 Klaksvík, Färsaaret) on färsaarelainen tieteilijä ja tietokirjailija. Malan Marnersdóttirin vanhemmat ovat tohtori Marner Andreas Simonsen ja Anna Kristina Godtfred. Klaksvíkissa syntynyt Malan Marnersdóttir asui lapsena useilla paikkakunnilla Färsaarilla ja Tanskassa. Hän valmistui lukiosta Tórshavnista ja suoritti tutkinnon ranskan kieli pääaineena Aarhusin yliopistossa ja tanskan kieli pääaineena Kööpenhaminassa. Vuosina 1979–1981 hän opetti Tórshavnin lukiossa, vuosina 1981–1983 hän toimi tanskan ja fäärin kielen opettajana Frankfurtissa Goethe- yliopistossa. Vuonna 1983 hän aloitti färsaarelaisen ja pohjoismaisen kirjallisuuden ja viestinnän opettajana Färsaarten yliopistossa. Hänen tutkimusalaansa on naiskirjailijat ja naisten rooli Färsaarten yhteiskunnassa. Hän on toiminut kolme vuotta Färsaarten yliopiston rehtorina.. Marnersdóttir on ollut toimittajana ja toisen päätoimittajana färsaarelaisessa kirjallisuuslehdessä Brá, joka ilmestyi 1982–1992. Hän on kirjoittanut färsaarelaisesta kirjallisuudesta eri lehtiin. Näyttelijä Lauru Joensenin kanssa hän on kirjoittanut näytelmän Logi, logi, eldur mín färsaarelaisesta kirjailijasta Jóhanna Maria Skylv Hansenista. Hän on kirjoittanut färsaarelaisista naiskirjailijoita myös teokseen Nordisk kvindelitteraturhistorie. Hän on ollut organisoimassa International Association of Scandinavian Studiesin Färsaarilla järjestämiä konferensseja. Malan Marnersdóttir on saanut Färsaarten kirjallisuuspalkinnon tietokirjapalkinnon 1993. Malan Marnersdóttir avioitui 1981 Hans Laurengin kanssa, ja he erosivat 1985. == Teokset (valikoima) == * Kvinneøddir (1985), naisten osallistuminen keskusteluun ensimmäisestä fäärinkielisestä sanomalehdestä * Konurák (1989), tutkimus färsaarelaisesta naistenlehdestä Oyggjarnar * Fyri fyrst (1992), kirjallisuusanalyysi naiskirjailijoista * Bylgjurnar leika í trá (1992), kirjallisuusanalyysi naiskirjailijoista * Føroysk bókmentasøga Volume 1, Turið Sigurðardóttirin kanssa (Nám, 2011) == Lähteet == Luokka:Kirjallisuudentutkijat Luokka:Färsaarelaiset tieteilijät Luokka:Färsaarelaiset kirjailijat Luokka:Vuonna 1952 syntyneet Luokka:Elävät henkilöt
Jens Pauli Heinesen

Jens Pauli Heinesen (12. marraskuuta 1932 Tórshavn, Färsaaret – 19. heinäkuuta 2011)Johnsigurd Johannesen, ”Jens Pauli Heinesen farin”. Kringvarp.fo. 19.7.2011,viitattu 9.8.2018. oli färsaarelainen kirjailija. Heinesen löi läpi vuosina 1962–1966 ilmestyneellä romaanitrilogialla Tú upphavsins heimur. Trilogiassa hän kuvaa seikkaperäisesti, miten färsaarelainen talonpoikaiskulttuuri on meidän aikanamme muuttunut. Heinesen oli färsaarelaisen kirjallisuuden uudistaja. Färsaarelaisen kirjallisuudentutkijan ja professorin Malan Marnersdóttirin mukaan hän toi Färsaarten kirjallisuuteen yksilön sisäisen problematiikan nyky-yhteiskunnassa ja myös taiteilijanäkökulman.Kimmo Lilja: Färsaarten kirjallisuus pientä mutta elinvoimaista. Turun Sanomat 11.8.2006, viitattu 9.8.2018 Vuonna 1973 ilmestyneessä kirjassaan Frænir eitur ormurin Heinesen toi färsaarelaiseen romaanitaiteeseen monimutkaisempaa kerrontaa. Hän kirjoitti 1980–1992 seitsenosaisen romaanisarjan. Niillä on yhteisnimi Á ferð inn í eina óendaliga søgu. Heinesen sai Färsaarten kirjallisuuspalkinnon neljä kertaa. == Palkinnot== * Färsaarten kirjallisuuspalkinto 1959 * Färsaarten kirjallisuuspalkinto 1969 * Färsaarten kirjallisuuspalkinto 1973 * Färsaarten kirjallisuuspalkinto 1993 * Färsaarten kulttuuripalkinto 1999 == Lähteet == ==Aiheesta muualla == *Snar.fo *DenStoreDanske.dk, Jens Pauli Heinesen Luokka:Färsaarelaiset kirjailijat Luokka:Vuonna 1932 syntyneet Luokka:Vuonna 2011 kuolleet
Anders Ravonius

Anders Ravonius (1680-luvun alkupuolella Kiukainen, Eura – 1719 Rymättylä) oli suomalainen pappi ja runoilija.Yrjö Kotivuori, Ylioppilasmatrikkeli 1640–1852: Anders Ravonius. Verkkojulkaisu 2005. Luettu 9.8.2018.Turun hiippakunnan paimenmuisto 1554–1721, SKS Biografiakeskus Ravoniuksen vanhemmat olivat mahdollisesti Euran (sittemmin Kiukaisten) Rahvolan ratsutilallinen Tomas ja hänen vaimonsa Margareta. Hän pääsi ylioppilaaksi Turussa 1698 ja hänet vihittiin papiksi Turun hiippakunnassa 1700. Ravonius oli Turun katedraalikoulun laulunopettajana vuodesta 1698 ja Hämeenlinnan triviaalikoulussa kollegana vuodesta 1700 sekä apologistana 1701. Hän hoiti isovihan aikana 1713 papin tehtäviä Hämeenlinnassa muiden pappien paettua ja oli vt. pitäjänapulaisena Paimiossa isonvihan aikana 1714. Hänestä tuli Rymättylän vt. kappalainen samana vuonna. Ravonius kirjoitti ja julkaisi latinankielisiä runoja. Ravonius oli naimisissa vuodesta 1701 Anna Biströmin (k. 1747) kanssa. == Teoksia == * Tirocinium pindicum, qvod dum laudes laetissimae anni partis, aestatis, scilicet iniret, in domo musarum Auraicarum superiori, praesente docta coronâ, cal. sext. 8. a. theogonias MDCXCIX. Publicè deponebat Andr. Ravonius, Sat. Finl. Aboae 1699 == Kirjallisuutta == * Edwin Flinck : Satakuntalainen latinankielinen runoilija [Antero Ravonius] 1600-luvulta. Satakunta 6. Porvoo 1926 == Lähteet == Luokka:Suomen evankelis- luterilaisen kirkon papit Luokka:Suomalaiset runoilijat Luokka:1680-luvulla syntyneet Luokka:Vuonna 1719 kuolleet
Naisten Superpesiksen kausi 2018

Naisten Superpesiksen kausi 2018 oli Suomen pesäpallon naisten pääsarjan Superpesiksen 29. kausi. Kausi alkoi 21. huhtikuuta ja päättyi 9. syyskuuta 2018. Suomen mestaruuden voitti Jyväskylän Kirittäret, hopeaa tamperelainen Manse PP ja pronssia Porin Pesäkarhut. Yksikään joukkue ei pudonnut sarjasta, kun viimeiseksi jäänyt Lappajärven Veikot säilytti sarjapaikkansa voittamalla karsinnassa Pöytyän Urheilijat. Koko runkosarjan yleisökeskiarvo oli 515 katsojaa. == Joukkueet == Joukkue Paikkakunta Kotistadion Perustettu Pääsarjaan Pelinjohtaja Fera Rauma Topteam-Areena 1958 2002 Tuomo Pekkala Hyvinkään Tahko Hyvinkää Pihkala 1915 2018 Antti Yli-Saunamäki Kempeleen Kiri Kempele Koukkupaja Areena 1915 2012 Sami Lassila Kirittäret Jyväskylä Hippos 1999 1999 Jussi Viljanen Lappajärven Veikot Lappajärvi Veikkolan pesäpallostadion 1911 2017 Tero TuomelaLappajärven Veikot Superpesis.fi Lapuan Virkiä Lapua Pisko-Areena 1907 1969 Tomi NiskanenLapuan Virkiä Superpesis.fi Lipottaret Oulu Mustapekka Stadion 2014 2017 Seppo SalmelaLipottaret Superpesis.fi Manse PP Tampere Kaupin urheilupuisto 2011 2013 Jarkko PokelaManse PP Superpesis.fi Porin Pesäkarhut Pori Porin pesäpallostadion 1985 1996 Sami ÖsterlundPorin Pesäkarhut Superpesis.fi Pesä Ysit Lappeenranta Vanha kenttä 1976 2002 Juho KaikkoPesä Ysit Superpesis.fi Seinäjoen Maila-Jussit Seinäjoki Kotijoukkue Areena 1932 2015 Mikko HylkiläSeinäjoen Maila-Jussit Superpesis.fi == Sarjataulukko == ===Alkusarja=== ===Ylempi jatkosarja=== ===Alempi jatkosarja=== == Sarjakarsinta == Lappajärven Veikot – Pöytyän Urheilijat Yleisöä 26.8. LaVe PöU 1–0(7–2, 2–2) 271 29.8. PöU LaVe 0–1(2–10, 6–6) 620 1.9. LaVe PöU 2–0(6–3, 4–1) 218 Lappajärven Veikot säilytti sarjapaikkansa voitoin 3–0. == Pudotuspelit == {{Turnauspuu8 | |Kirittäret|3|Pesä Ysit|0 | |Lapuan Virkiä|3|Seinäjoen Maila-Jussit|0 | |Porin Pesäkarhut|3|Kempeleen Kiri|0 | |Manse PP|3|Rauman Fera|0 | |Kirittäret|3|Lapuan Virkiä|1 | |Porin Pesäkarhut|1|Manse PP|3 | |Kirittäret|3|Manse PP|0 | |Porin Pesäkarhut|2|Lapuan Virkiä|1 }} == Lopulliset sijoitukset == Sija Joukkue Kirittäret Manse PP Porin Pesäkarhut 4\. Lapuan Virkiä 5\. Seinäjoen Maila-Jussit 6\. Rauman Fera 7\. Kempeleen Kiri 8\. Pesä Ysit 9\. Oulun Lipottaret 10\. Hyvinkään Tahko 11\. Lappajärven Veikot Kaudeksi 2019 sarjaan nousee Ykköspesiksen runkosarjan voittaja Mynämäen Vesa. == Televisiointi == Kauden televisioinnista vastasi Nelonen Median Ruutu-palvelu. Ensimmäistä kertaa myös kaikki naisten Superpesiksen ottelut sarjakarsintoja lukuun ottamatta olivat katsottavissa Ruutu+-palvelussa. == Lähteet == == Aiheesta muualla == * Naisten Superpesiksen sarjajärjestelmä 2018 superpesis.fi * Naisten Superpesiksen joukkueet 2018 pesis.fi Luokka:Pesäpallon SM-sarjakaudet Luokka:Vuoden 2018 pesäpallo
Edgard Sečinski

Edgard Sečinski on liettualainen karateka. Hän on Kyokushinin WKO-liiton kolminkertainen Euroopan-mestari ja MM-mitalisti. ==Kilpaura== Sečinski saavutti 2012 ensimmäisen kerran menestystä edettyään EM-kilpailuissa loppuotteluun. Hän hävisi kuitenkin ottelunsa Valeri Dimitroville.WKO European Championships kyokushinresults.com Viitattu 9.8.2018 2014 Sečinski voitti EM- pronssia Azerbaidžanissa. 2015 marraskuussa hän sijoittui MM-kilpailujen avoimessasarjassa seitsemänneksi.RESULTS OF THE 11TH WORLD KARATE CHAMPIONSHIP european-kyokushin.org Viitattu 9.8.2018 Sittemmin Sečinski siirtyi superraskaaseensarjaan ja voitti EM-pronssia 2016 Georgiassa ja 2017 Tanskassa. Heinäkuussa 2017 hän sijoittui myös MM-kilpailuissa kuudenneksi.6th World Cup kyokushinresults.com Viitattu 9.8.2018 Adults_final_results european-kyokushin.org Viitattu 9.8.2018 Myöhemmin syyskuussa Sečinski saavutti pronssia Britannian Openissa.Результаты 9-го Кубка Европы (IFK). Чемпионский Кубок летит в Новый Уренгой european-kyokushin.org 25.9.2017 Viitattu 9.8.2018 Sečinski saavutti 2019 kotikisoissaan ensimmäisen Euroopan mestaruutensa voitettuaan loppuottelussa Anatoliy Zhuravelin. Huhtikuussa 2023 Sečinski saavutti EM-hopeaa hävittyään alle 95-kiloisten loppuottelun Marek Wolnylle. Lokakuussa hän saavutti MM-pronssia painoluokattomassa sarjassa.The 13th World Championships results (WKO) kyokushinkarate.news 15.10.2023 Viitattu 15.10.2023 ==Lähteet== Luokka:Liettualaiset karatekat Luokka:Kyokushinin harjoittajat Luokka:Syntymävuosi puuttuu Luokka:Elävät henkilöt
Gagauzian tasavalta

Gagauzian tasavalta (gag. Gagauz Respublikası, , ) oli tunnustamaton valtio nykyisen Moldovan eteläosassa. Alue julistautui itsenäiseksi Moldavian sosialistisesta neuvostotasavallasta Neuvostoliiton hajoamisen jälkeen vuonna 1990 ja liittyi osaksi Moldovaa vuonna 1994. ==Historia== Etelä-Moldovassa asuva vähemmistö gagauzit vaativat oikeuksia jo neuvostoaikana. Vuonna 1986 maassa sallittiin gagauzinkielinen lehdistö. Marraskuussa 1989 Moldavian sosialistisessa neuvostotasavallassa tuli voimaan laki, joka teki romaniasta maan ainoan virallisen kielen. Gaugazit järjestäytyivät ja alkoivat valmistella oman neuvostotasavallan perustamista. Itä-Euroopan levottomuudet vaikuttivat myös Moldaviassa ja neuvostojärjestelmää alettiin purkaa vuonna 1990. Maa alkoi valmistella itsenäistymistä Neuvostoliitosta ja muun muassa otti käyttöön uuden lipun. Gagauzit puolestaan ilmaisivat halunsa pysyä osana Neuvostoliittoa. Elokuussa gagauzit julistivat eroavansa Moldaviasta ja perustavansa Gagauzian tasavallan. Syyskuussa myös Transnistria irtaantui Moldavian keskushallinnosta. Moldova julistautui itsenäiseksi Neuvostoliitosta elokuussa 1991. Gagauzia ja Transnistria vastustivat itsenäisyysjulistusta ja sitä seuranneita presidentinvaaleja. Käytännössä Moldavian alueelle oli syntynyt kolme valtiota, joista vain Moldova oli kansainvälisesti tunnustettu. Valtiot neuvottelivat keskenään, mutta vuonna 1992 Moldovan ja Transnistrian välillä tilanne kiristyi aseellisiksi yhteenotoiksi. Gagauzian välit Moldovan kanssa olivat sen sijaan rauhanomaisia. Vuoden 1994 aikana Moldovassa järjestettiin ensimmäiset parlamenttivaalit, päätettiin kansanäänestyksessä olla liittymättä Romaniaan ja hyväksyttiin perustuslaki. Gagauzit osallistuivat päätöksentekoon ja perustuslaissa taattiin Gagauzialle autonomisen maakunnan asema. Gagauzian tasavalta hyväksyi Moldovan perustuslain ja muuttui Gagauzian autonomiseksi alueeksi. Alueen rajat määriteltiin tarkemmin ja vahvistettiin vuonna 1995. == Lähteet == Luokka:Gagauzia Luokka:Entiset tunnustamattomat valtiot
Aizpute

Aizpute () on pieni kaupunki Latvian länsiosassa. Se on Liepāja lähellä suurin ja vanhin kaupunki ja sen etäisyys Riiasta on noin 186 kilometriä. == Historia == Kaupungin alueelle tuli asutusta jo 800-luvulla jolloin sinne alettiin rakentaa Beidan linnaa. 1200-luvulla aluetta pitivät hallussaan kalparitarit, mutta heidän kärsittyään tappion liettualaisille vuonna 1237 se muuttui Liivinmaan ritarikunnaksi ja oli Saksalaisen ritarikunnan haara. Tiedosto:Aizpute castle ruins and guard - panoramio.jpg|Aizputen linnalle vievän tien portti. Tiedosto:Aizpute castle ruins 13th century - panoramio.jpg|Aizputen linnan rauniot ovat 1200-luvulta, kuvattu 2010. Tiedosto:01-058aizpute.jpg|Aizputen linna vuonna 2001. Ensimmäiset juutalaiset saapuivat Aizputeen vuonna 1751. Vuonna 1881 kolmasosa väestöstä oli juutalaisia. Vuoteen 1935 ennen toista maailmansotaa kaupungin väestöstä oli 15,6 prosenttia juutalaisia. Natsien joukot miehittivät kaupungin kesäkuun lopulla vuonna 1941. Marraskuun 3. samana vuonna juutalaisten, joita asui Aizputessa silloin 386, käskettiin saapua synagogaan ja heidät kuljetettiin kaupungin eteläpuolella sijaitsevaan metsään ja ammuttiin. == Katso myös == * Kalparitaristo * Saksalainen ritarikunta == Lähteet == == Aiheesta muualla == * Luokka: Latvian kaupungit
Frithiof Woldemar Göös

Frithiof Woldemar Göös (26. huhtikuuta 1839 Savonlinna – 26. lokakuuta 1901 Pietari) oli suomalainen lennätinvirkamies, runoilija ja kääntäjä.Ylioppilasmatrikkeli 1853–1899 : Frithiof Woldemar GöösKuolleita, Sanomia Turusta 30.10.1901 nro 253, s. 2. Kansalliskirjaston Digitoidut aineistot Göösin vanhemmat olivat kelloseppä David Giös ja Hedvig Elisabet Norring. Hän pääsi ylioppilaaksi 1858 palvellessaan aliupseerina Viipurin ruotuväkipataljoonassa. Göös meni Venäjän armeijan palvelukseen, osallistui Puolan kapinan kukistamiseen 1863 ja oli luutnanttina Sofian jalkaväkirykmentissä 1864. Hän oli vuodesta 1865 lähtien lennätinvirkamiehenä Venäjällä ja sai kollegiasessorin arvon. Göös julkaisi ruotsin kielellä runoja. Pietarissa asunut Göös kuoli pitkällisen sairauden jälkeen syksyllä 1901. Göösin veli oli Jyväskylän seminaarin lehtori, valtiopäivämies ja Weilin+Göösin perustajaosakas Karl Gustaf Göös.Ylioppilasmatrikkeli 1853–1899 : Karl Gustaf Göös == Teoksia == * Dikter ; af Frithiof Woldemar Göös. Helsingfors 1890 * Dikter. Lindeberg, St. Petersburg 1890 * Dikter. Andra samlingen. Weilin & Göös, Helsingfors 1894 == Lähteet == Luokka:Suomalaiset runoilijat Luokka:Suomalaiset kielenkääntäjät Luokka:Vuonna 1839 syntyneet Luokka:Vuonna 1901 kuolleet